**আবু আব্দুল্লাহ মুহাম্মদ ইবনে ইদ্রিস আল-শাফিঈ** (আরবি: **أبـو عـبـد الله مـحـمـد ابـن إدريـس الـشـافـعيّ**) হলেন একজন ফিলিস্তিন-আরব মুসলমান তাত্ত্বিক, লেখক এবং পণ্ডিত যিনি ইসলামের অন্যতম সেরা আইনবিদ হিসাবে পরিচিত। তিনি ইমাম শাফিঈ নামে বেশি পরিচিত। তাকে শায়খুল ইসলাম হিসাবেও সম্বোধন করা হয় এবং তিনি ইসলামের প্রধান চারটি মাযহাবের একটি শাফেয়ী মাযহাবের ইমাম। তিনি ছিলেন ইমাম মালিক ইবনে আনাসের অন্যতম সেরা শিক্ষার্থী এবং তিনি নাজারাহ-এর গভর্নর হিসাবে দায়িত্ব পালন করেছিলেন।

জন্ম
----

ইমাম শাফেয়ী ১৫০ হিজরী সন অর্থাৎ ৭৬৭ সালের অগাস্ট মাসে ফিলিস্তিনের গাজা নামক শহরে জন্ম গ্রহণ করেন।

বংশ পরিচয়
----------

ইমাম শাফেয়ীর পিতার ইদ্রিস ও দাদার নাম আব্বাস। ইমাম শাফেয়ীর উপনাম আবু আব্দুল্লাহ। বংশনামা: "মুহাম্মদ বিন ইদ্রিস বিন আব্বাস বিন উসমান বিন শাফেয়ী আল কুরায়েশী আল শাফেয়ী আল মাক্কী"। ইমাম শাফেয়ীর বংশ কুরাইশ বংশের অন্যতম আবদে মানাফ বিন কুসাই এর কাছে মিলিত হয়েছে, তাই তার বংশের মূল এবং রাসূল এর বংশ একই। এ জন্য তিনি আল-মুত্তালাবী বলে পরিচিত। তিনি কুরাইশ বংশের তাই কুরায়েশী এবং তার দাদা "শাফে" সাহাবী এর দিকে সম্পৃক্ত করায় শাফেয়ী, মক্কায় প্রতিপালিত হওয়ায় মাক্কী বলে পরিচিতি লাভ করেন।

ইমাম শাফেয়ী এর উপাধি হল, *নাসিরুল হাদীস* যার অর্থ হাদিসের সাহায্যকারী বা সহায়ক; কারণ হাদিস সংগ্রহ ও সংকলন বিশেষ করে হাদিসের যাচাই-বাছাইয়ে তিনি সর্ব প্রথম অবদান রাখেন। তিনিই সর্ব প্রথম হাদিস শাস্ত্রের নীতিমালা প্রণয়নে কলম ধরেন আর রিসালাহ ও আল উম্ম গ্রন্থদ্বয়ে। অতঃপর সে পথ ধরেই পরবর্তী ইমামগণ অগ্রসর হন।

বাল্যকাল
--------

ইমাম শাফেয়ী মাত্র ২ বছর বয়সেই পিতাকে হারিয়ে ইয়াতীম হয়ে যান । পিতার মৃত্যুর পর অভিভাবকহীনতা ও দারিদ্রতা ইত্যাদি নানা সমস্যার সম্মুখীন হন, পিতা মারা গেলে বিচক্ষণ মা তাকে দু’বছর বয়সে পিতৃভুমি ইয়ামেনে নিয়ে আসেন । তিনি তাঁর ছেলেকে কুরআন মুখস্থ করানোয় মনোনিবেশ করান এবং ৭ বছর বয়সে ইমাম শাফেয়ী সম্পূর্ণ কুরআন মুখস্থ করে ফেলেন। এর পাশাপাশি ইমাম শাফেয়ী বিভিন্ন মসজিদে ঘুরে আলেমদের শরণাপন্ন হয়ে বিভিন্ন হাদীস ও মাসআলা মুখস্থ করতে শুরু করেন ।(২) এর কিছু বছর পরেই তিনি তাঁর মায়ের সাথে মক্কায় পাড়ি জমান ।
ইমাম শাফেয়ী ছোটবেলা থেকেই শিক্ষানুরাগী এবং কঠোর জ্ঞান সাধনা করার ফলে ৭ বছরে কুরআনের হাফেয এবং ১০ বছরে মুয়াত্তা হাদীস গ্রন্থ (ইমাম মালিকের "মুয়াত্তা" সর্বপ্রথম প্রামান্য হাদীসগ্রন্থ) হিফয করে ১৮ বছর বয়সে থেকে ফতোয়া প্রদান শুরু করেন। সাথে সাথে মক্কায় আরবী পণ্ডিতদের কাছে আরবী কবিতা ও ভাষা জ্ঞানে পূর্ণ পান্ডিত্ব লাভ করেন।(৩)

মদিনা সফর
---------

তিনি ছোটবেলায় একবার মদীনা সফর করেন ইমাম মালিকের সংকলিত গ্রন্থ মুয়াত্তা মুখস্থ করে তাকে শুনান, ইমাম শাফেয়ীর ছোট বয়সে এই প্রজ্ঞা ও প্রতিভা দেখে তিনি অভিভূত হন। এবং তাকে স্নেহের পাত্র বানিয়ে নেন । ইমাম শাফেয়ী ইমাম মালিকের নিকট জ্ঞান চর্চা শুরু করেন ।
মদীনার পর তিনি ইয়ামানে শিক্ষার উদ্দেশ্যে বের হন। সেখানে শিক্ষা ও জ্ঞান বিস্তারে আত্মনিয়োগ করেন। জনসমাজে তার খ্যাতি ছড়িয়ে পড়লে তিনি বিদ্বেষিদের প্রকোপে পড়েন, ফলে তিনি ইয়ামেন ত্যাগ করে আবার মক্কায় ফিরে আসেন ।(৪)

ইরাক সফর
--------

ইমাম শাফেয়ী ইরাকে দু’বার সফর করেন, প্রথমবার রাজনৈতিক কারণে খলীফা হারুনুর রশীদ তাকে ইরাকে জোরপূর্বক পাঠান । সেখানে গিয়ে তিনি ইরাকের প্রসিদ্ধ জ্ঞানীদের নিকট শিক্ষা সমাপন করে আবার মক্কায় ফিরে আসেন এবং পূর্ণদমে দরস-তাদরীস ও ইসলাম প্রচার-প্রসারের কাজে একটানা নয় বছর এই কাজে আত্মনিয়োগ করেন।

অতঃপর ১৯৫ হিঃ ইমাম শাফেয়ী আবারো ইরাক সফর করেন । প্রথম সফর ছিল জ্ঞান শিক্ষা গ্রহণের আর এ সফর হলো শিক্ষা গ্রহণ পাশাপাশি শিক্ষাদানের জন্য। ইমাম বায়হাকী (রহ.) স্বীয় সনদে বর্ণনা কারেন, হুসাইন কারাবিসী আমার কাছে আসলেন এবং বললেন যে, আমাদের মাঝে একজন হাদীস পন্থী (আহলে হাদীস) এসেছেন চল আমরা তার কাছে গিয়ে একটু হাসি-ঠাট্টা করি।
আবূ ছাওর বলেন : আমরা তার কাছে গেলাম, হুসাইন ইমামকে এক মাসআলা জিজ্ঞাসা করলেন, জবাবে ইমাম সাহেব আল্লাহ ও রাসূল উদ্ধৃতি দিয়ে তাদের জবাব দিতে থাকলেন এভাবে রাত হয়ে গেল । তখন আমরা তার কুরআন ও হাদীসের অগাধ পান্ডিত্ব দেখে আশ্চর্য হলাম, শেষটায় আমরা তার কাছে আত্মসমর্পণ করলাম। এ সফরেই ইমাম আহমাদ বিন হাম্বল (রহ.) ইমাম শাফেয়ীর সাক্ষাৎ করেন।(৫)

মিশর সফর
--------

ইমাম শাফেয়ী (রহ.)-এর ইরাকে অবস্থান যেমনি প্রশংসনিয় তেমনি আবার অপরদিক হতে কালো মেঘ নেমে আসতে লাগল। মুতাযিলা আলিমরা রাজনৈতিক প্রাঙ্গণ দখল করায় খলীফা হারুণসহ সে সময়ের আববাসীয় খলীফাগণ ফালসাফা ও তর্কবিদ্যা-মানতিকে প্রভাবিত হয়ে কুরআন মাখলুক বা মুতাজিলা বিশ্বাস পোষণ করে আহলুস সুন্নাহ ওয়াল জামাআতের ইমাম যেমনঃ ইমাম আহমাদ, ইমাম শাফেয়ীর উপর নির্যাতন শুরু করে, যার ফলে বাধ্য হয়ে ইমাম শাফেয়ী ইরাক ত্যাগ করে মিসরে পারি জমান।(৬)

মিসরে আগমন করলেই মিসরবাসী তাকে অভিনন্দন জানান ও মিসরের বিখ্যাত মসজিদ– আমর বিন আল আস মসজিদে কিছু আলোচনা পেশ করলে সকলেই তার আলোচনায় মুগ্ধ হয়ে যান । এবং তারা এক বাক্যে স্বীকার করেন যে, মিসরের বুকে এমন প্রতিভাবান ব্যক্তির কখনও আগমন ঘটেনি, যিনি কুরাইশ বংশোদ্ভুত, যার সালাতের ন্যায় উত্তম সালাত আদায় করতে কাউকে দেখিনি, যার চেহারার ন্যায় সুন্দর চেহারা খুব কমই আছে, যার বক্তব্য ও বাচন ভঙ্গির মত আকর্ষণীয় ও শ্রুতিমধূর কাউকে দেখিনি।

তার হাদীস গবেষণা ও চর্চায় যারা হানাফী বা মালিকী মাযহাবের অনুসারী ছিলেন, তার অনেকেই হাদীসের আলোকে ইসলাম চর্চার সুযোগ লাভে ধন্য হন। ইমাম শাফেয়ী জীবনের শেষ পর্যন্ত মিসরেই অবস্থান করেন এবং তার মূল্যবান গ্রন্থসমূহ সেখানেই সংকলন করেন।

ইমাম শাফিঈর আকিদাহ
------------------

ইমাম শাফিঈ (রহ.) আহলুস সুন্নাহ্ ওয়াল জামাআতের ইমাম । যিনি ছিলেন কুরআন ও সুন্নাহর একনিষ্ঠ অনুসারী, আকীদাহ্-বিশ্বাস, আমল-আখ্লাক, ইবাদাত-বন্দেগী সকল ক্ষেত্রে তিনি সব কিছুর উর্দ্ধে কুরআন ও সুন্নাহ্কে প্রাধান্য দিতেন এবং আকড়ে ধরতেন, তিনি কালাম পন্থী যুক্তিবাদী বিদআতি ঘোর বিরোধী ছিলেন, অনুরূপ রায় ও কিয়াস পন্থীদেরও বিরোধী ছিলেন। সুতরাং কুরআন ও সুন্নাহর আলোকে আহলুস সুন্নাহ্ ওয়াল জামাআতের আকীদাহ্-বিশ্বাসই ইমাম শাফিঈর আকীদাহ্-বিশ্বাস।

### কুরআন সম্পর্কে

কুরআন আল্লাহর বাণী।কুরআনকে আল্লাহর সৃষ্টি দাবিকারীদের ইমাম শাফিঈ(রহ.) কাফের বলতেন।
ইমাম লালকাঈ(রহ.) রবী‘ বিন সুলায়মানের বরাতে বর্ণনা করেছেন, তিনি বলেন, ইমাম শাফিঈ(রহ.)বলেছেন,

> 
> مَنْ قَالَ اَلْقُرْآنُ مَخْلُوْقٌ فَهُوَ كَافِرٌ
> 
> 
> অনুবাদঃ
> ‘যে বলবে যে, কুরআন মাখলূক( সৃষ্ট) সে কাফের’।
> 
> 
> 

### আল্লাহর অবস্থান

ইমাম ইবনুল কাইয়ুম(রহ.) ইমাম শাফিঈ(রহ.) থেকে বর্ণনা করেছেন যে, ইমাম শাফিঈ(রহ.) বলেছেন,

> 
> যে সুন্নাহর উপর আমি আছি, যার উপর আমি আমার মুহাদ্দিস সাথী-বন্ধুদের দেখেছি এবং সুফিয়ান, মালিক প্রমুখ যাদেরকে আমি দেখেছি এবং যাদের থেকে হাদিস গ্রহণ করেছি সেই সুন্নাহ অনুযায়ী আমাদের সকলের কথা এই যে, এসব সাক্ষ্যের স্বীকৃতি দেওয়া যে, আল্লাহ ছাড়া কোন উপাস্য নেই এবং মুহাম্মাদ আল্লাহর রাসূল, আল্লাহ রয়েছেন আকাশে তাঁর ‘আরশের উপর, তিনি যেভাবে ইচ্ছা তার সৃষ্টির নিকটবর্তী হন এবং যেভাবে ইচ্ছা দুনিয়ার আকাশে নেমে আসেন।
> 
> 
> 
> 

### আল্লাহর সিফাত বা গুণাবলি

আল্লাহর হাত,পা, হাসি,রাগ ইত্যাদি সিফাত সম্পর্কে যে বর্ণনা আছে সে সম্পর্কে কোন রূপ পরিবর্তন করার পরিপন্থী ছিলেন ইমাম শাফিঈ(রহ.)।তিনি বলেছেন,

> 
> কুরআন ও সুন্নাহ-তে আল্লাহর যেসব গুণ বর্ণিত হয়েছে সেগুলো আমরা যথাযথ মানি এবং তাঁর সাথে কোনরূপ উপমা দেওয়া অস্বীকার করি, যেমন তিনি নিজেই নিজের বেলায় তা অস্বীকার করেছেন। لَيْسَ كَمِثْلِهِ شَيْءٌ ‘তার তুল্য কেউ নেই’ (শূরা ২৬/১১)।
> 
> 
>

ইমামের শিক্ষকবৃন্দ
------------------

ইমাম শাফেয়ী (রহ.) স্বীয় যুগে বিভিন্ন দেশে অগণিত আলিম হতে শিক্ষালাভ করেন । তন্মধ্যে কিছু উল্লেখযোগ্যঃ(৭)

(১) ইমাম সুফইয়ান বিন উয়ায়নাহ (রহ.) - (মৃত: ১৯৮ হিঃ) (মাক্কী)।

(২) ইমাম ইসমাঈল বিন আব্দুল্লাহ (রহ.) - (মৃত: ১৭০ হিঃ) (মাক্কী)।

(৩) ইমাম মুসলিম বিন খালিদ (রহ.) - (মৃত: ১৭৯ হিঃ) (মাক্কী)।

(৪) ইমাম মালিক বিন আনাস (রহ.) - (মৃত: ১৭৯ হিঃ) (মাদানী)।

(৫) ইমাম মুহাম্মদ বিন ইসমাইল (রহ.) - (মৃত: ২০০ হিঃ) (মাদানী)।

(৬) ইমাম হিশাম বিন ইউসুফ (রহ.) - (মৃত: ১৯৭ হিঃ) (ইয়ামানী)।

(৭) ইমাম ওয়াকী বিন আল জাররাহ্ - (রহ.) (মৃত: ১৯৭ হিঃ) (কুফী)।

ইমামের ছাত্রবৃন্দ
-----------------

ইমাম শাফেয়ী (রহ.)-এর ছাত্র হওয়ার যারা সৌভাগ্য লাভ করেছেন তাদের সংখ্যা ও বর্ণনা দেয়া অসম্ভব । কারণ তিনি যে দেশেই ভ্রমণ করেছেন এবং শিক্ষার আসরে বসেছেন সেখানেই অগণিত ছাত্র তৈরী হয়েছে ।

নিম্নে কয়েকজন প্রসিদ্ধ ছাত্রের নাম উল্লেখ করা হলঃ

(১) ইমাম রাবী বিন সুলায়মান আল মাসরী।

(২) ইমাম ইসমাঈল বিন ইয়াহইয়া আল মুযানী আল মাসরী।

(৩) ইমাম আবূ আব্দুল্লাহ্ আলফাকীহ আল মাসরী।

(৪) ইমাম আবূ ইয়াকূব ইউসুফ বিন ইয়াহইয়া আল মাসরী।

(৫) ইমাম আবুল হাসান বিন মুহাম্মদ আয্যাফরানী।

আলিম সমাজের মন্তব্য
-------------------

ইসলামে ইমাম শাফেয়ীর অবদান অনস্বীকার্য ।তার বিদ্যা,বুদ্ধি মেধাকে কাজে লাগিয়ে ইসলামকে প্রচার ও প্রসার ঘটিয়েছেন । ইসলাম বিশেষজ্ঞদের চোখে ইমাম শাফিঃ

(১) ইমামুল মাদীনাহ- ইমাম মালিক (রহ.) বলেন : "আমি এ যুবক ইমাম শাফেয়ী এর মত অধিক বিচক্ষণ ও বুদ্ধিমান আর কোন কোরাইশীকে পাইনি" । (৮)

(২) ইমাম আবূল হাসান আয্যাফরানী বলেন : ‘‘আমি ইমাম শাফেয়ীর ন্যায় অধিক সম্মানী, মর্যাদাশীল, দানশীল, আল্লাহ ভীরু দ্বীনদার ও অধিক জ্ঞানী আর কাউকে দেখিনি’’ ।

(৩) ইমাম ইসহাক বিন রাহ্উয়াহ (রহ.) বলেন : আমি ইমাম আহমাদ (রহ.) সহ মক্কায় ইমাম শাফেয়ী (রহ.)-এর কাছে গেলাম, তাঁকে বেশ কিছু জিজ্ঞাসা করলাম তিনি খুব ভদ্রতার সাথে সাবলীল ভাষায় প্রশ্নের জবাব দিলেন।

(৪) একদল আলেম বলেন: ইমাম শাফেয়ী হলেন স্বীয় যুগে কুরআনের ব্যাপারে সবচেয়ে বেশি জ্ঞানী মানুষ।’’

(৫) ইমাম ইসহাক বলেন : আমি যদি তাঁর কুরআনের পান্ডিত্ব সম্পর্কে আগে অবগত হতাম তাহলে তাঁর কাছে শিক্ষার জন্য থেকে যেতাম’’ ।

গ্রন্থাবলী
----------

ইমাম শাফেয়ী অসংখ্য গ্রন্থ রেখে গেছেন, তন্মধ্যে উল্লেখযোগ্য হল -

(১) ‘‘কিতাবুল উম্ম’’ মূলতঃ এটি একটি হাদীসের গ্রন্থ, যা ফিকহী পদ্ধতিতে স্বীয় সনদসহ সংকলন করেছেন, এটি একটি বিশাল গ্রন্থ। যাহা ৯টি বড় খণ্ডে প্রকাশিত।

(২) ‘‘আর রিসালাহ’’ এটা সেই গ্রন্থ যাতে ইমাম শাফেয়ী উসূলে হাদীস ও উসূলে ফিকহে সর্বপ্রথম কলম ধরেছেন।

(৩) ‘‘আহকামুল কুরআন’’।

(৪) ‘‘ইখতিলাফুল হাদীস’’।

(৫) ‘‘সিফাতুল আমরি ওয়ান্নাহী’’।

(৬) ‘‘জিমাউল ইলম’’।

(৭) ‘‘বায়ানুল ফারয’’।

(৮) ‘‘ফাযাইলু কুরাইশ’’।

(৯) ‘‘ইখতিলাফুল ইরাকিঈন’’।

(১০) ইখতিলাফু মালিক ওয়া শাফিয়ী।

ইত্যাদি আরো বহু গ্রন্থ রয়েছে।

মৃত্যু
------

ইমাম শাফেয়ী (রহ.) ৮২০ খ্রিষ্টাব্দের ১৯ জানুয়ারী অর্থাৎ ২০৪ হিজরীর রজব মাসের প্রথম দিন জুমআর রাত্রিতে ৫২ বছর বয়সে পৃথিবী হতে বিদায় গ্রহণ করেন।

আরও দেখুন
---------

* ফিকহ;
* মুজাদ্দিদ;
* শাফিঈ মাযহাব;
* মাযহাব।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑  Fadel M. (2008). The True, the Good and the Reasonable: The Theological and Ethical Roots of Public Reason in Islamic Law  ওয়েব্যাক মেশিনে আর্কাইভকৃত ১০ জুন ২০১০ তারিখে. *Canadian Journal of Law and Jurisprudence*.
7. ↑  Haddad, Gibril Fouad. (২০০৭)। *The four Imāms and their schools : Abu ̄Ḥanifa, Mal̄ik, al-Shaf̄iʻi, ̄ Aḥmad*। London: Muslim Academic Trust। আইএসবিএন 978-1-902350-09-7। ওসিএলসি 428881325।
8. ↑  শারহু উছূলি ই‘তিক্বাদি আহলিস সুন্নাহ ওয়াল জামা‘আহ ১ম খন্ড,পৃষ্ঠাঃ২৫২।
9. ↑  ইমাম ইবনে কাইয়ুম(রহ.),ইজতিমা‘উল জুয়ূশিল ইসলামিয়া, পৃষ্ঠাঃ১৬৫।
10. ↑   ইছবাতু ছিফাতিল ‘উলু, পৃষ্ঠাঃ১২৪।
11. ↑  ইমাম ইবনে তায়মিয়াহ(রহ.), মাজমূ‘ ফাতাওয়া খন্ডঃ৪,পৃষ্ঠাঃ১৮১-১৮৩।
12. ↑  ইমাম যাহাবী(রহ.), আল ‘উলু, পৃষ্ঠাঃ ১২০;
13. ↑   আলবানী(রহ.), মুখতাছারুল ‘উলু পৃষ্ঠাঃ ১৭৬।
14. ↑  সিয়ারু আলামিন নুবালা,ইমাম যাহাবী(রহ.) খন্ডঃ ২০,পৃষ্ঠাঃ৩৪১।
15. ↑  তাওয়াল্লী তাসীস, ৯০ পৃঃ।
16. ↑  তাওয়াল্লী তাসীস, ১৭৯ পৃঃ।

টীকা
* Ruthven Malise, *Islam in the World*. 3rd edition Granta Books London 2006 ch. 4
* Majid Khadduri (trans.), "al-Shafi'i's Risala: Treatise on the Foundation of Islamic Jurisprudence". Islamic Texts Society 1961, reprinted 1997. আইএসবিএন ০-৯৪৬৬২১-১৫-২.
* al-Shafi'i, Muhammad b. Idris,"The Book of the Amalgamation of Knowledge" translated by Aisha Y. Musa in Hadith as Scripture: Discussions on The Authority Of Prophetic Traditions in Islam, New York: Palgrave, 2008

Helal M Abu Taher, Char Imam(Four Imams), Islamic Foundation, Dhaka,1980.

টীকাসমূহঃ

১। মানাকিব বাইহাকী, ১/৪৭২ পৃঃ, তাওয়াল্লী তাসীস, ৪০ পৃঃ, তাইসীর মুসতালাহিল হাদীস, ১০ পৃঃ।

২। তাওয়াল্লী তাসীস, ৫৪ পৃঃ।

৩। আল বিদায়াহ ওয়ান নিহায়াহ, ১০/২৬৩ পৃঃ।

৪। তাওয়াল্লী তাসীস, ৫৪ পৃঃ।

৫। মানাকিব বাইহাকী- ১/২২০ পৃঃ।

৬। মানাকিব বাইহাকী, ১/৪৬৩-৪৬৫ পৃঃ।

৭। আল বিদায়াহ্ ওয়ান নিহায়াহ, ১০/২৬৩ পৃঃ।

৮। তাওয়াল্লী তাসীস, ৭৪ পৃঃ।

বহিঃসংযোগ
---------


আরবি উইকিসংকলনে এই নিবন্ধ সম্পর্কে আদি লেখা রয়েছে:
 **শাফিঈ**

* ইমাম শাফিঈ'র জীবনী।
* ইসলামের হারানো ইতিহাস-এ ইমাম শাফিঈ'র জীবনী।
* ইমাম শাফিঈ 'র সংক্ষিপ্ত জীবনী।
* ইমাম শাফিঈ'র সংকলিত বৃত্তান্ত।
* ছকের মাধ্যমে ইমাম শাফিঈ'র শিক্ষক ও শিক্ষার্থীগণ।
* ইমাম শাফিঈ'র সমাধি।

| * দে
* স
শাফেঈ মাজহাব |
| --- |
| 
* শতক অনুসারে (হিজরি / খ্রিস্টাব্দ)

 |
| ২য়/৮ম | 
* ইমাম শাফিঈ (মাযহাবের প্রতিষ্ঠাতা)
* ইমাম আল-মুযানী

 |
| ৩য়/৯ম | 
* আল-আশারী\* আল-হুমায়দী\* আল-নাসাঈ\* ফকর আদ-দিন\* হারিস আল-মুহাসিবি
* ইবন আল-মুন্দেহ্র
* ইবন খুয়ায়মাহ
* ইবনে মাজাহ
* মুসলিম ইবন আল-হাজ্জাজ

 |
| ৪র্থ/১০ম | 
* আব্দুল জব্বার ইবন আহমদ
* আবু মানসুর আল-বাগদাদী
* আবু নুয়াম
* আবু তালিব আল-মাক্কি
* আল-দারাকুতনি
* আল-হাকিম নিশাপুরি
* ইবন ফুরাক

 |
| ৫ম/১১শ | 
* আবু ইশাক আল-শিরাজি
* আহমদ গাজালী
* আল-থা'লাবি
* আল-বাগওয়ি
* আল-বায়হাকী
* আল-জুয়াইনি
* আল-খতীব আল-বাগদাদী
* আল-মাওয়ার্দি
* আল-কুশায়রি
* ইউসুফ হামাদানি

·
 |
| ৬ষ্ঠ/১২শ | 
* আহমেদ আল-রিফাই
* আল-গাজালি
* আল-শাহরাস্তানি
* ফখর আল-দিন আল-রাজি
* ইবন আবি-ল-দাম
* ইবন আল-সালাহ
* ইবন আসাকির
* সায়ফ আল-দিন আমিদি
* শাহাব আল-দিন ইয়াহিয়া ইবন হাবাস সুহরাওয়ার্দি

 |
| ৭ম/১৩শ | 
* আহমাদ আল-বাদাউই
* আল-বাইদাউই
* আল-নাওয়াউই
* ইবন আবিল-হাদিদ
* ইবন দাকিক আল-ইদ
* ইবন খাল্লিকান
* ইজজ আল-দিন ইবন আব্দুল-সালাম
* সাফি-আদ-দিন আরদাবিলি
* ইউসুফ ইবন আব্দুল-রহমান আল-মিজ্জি
* ইউসুফ বিন আহমদ আল-কাউনেইন

 |
| ৮ম/১৪শ | 
* আহমাদ ইবন নাকিব আল-মিস্রী
* আলী ইবন আবু বকর আল-হায়থামী
* আল-জাহাবী
* বদর আদ-দিন আজ-জারকাশি
* ইবন আল-জাজারি
* ইবন কাসীর
* তাফতাজানী
* তাজ আল-দিন আল-সুবকি
* তাকি আল-দিন আল-সুবকি
* জাইন আল-দিন আল-ইরাকি

 |
| ৯ম/১৫শ | 
* আল-কাস্তাল্লানি
* আল-সাখাউই
* আল-মাহাল্লি
* আল-সুইউতি
* আলি ইবন আহমদ আল-সামহুদি
* ইবন হাজার আল-আসকালানি
* ইবন নুহাস
* জাকারিয়া আল-আনসারি

 |
| ১০ম/১৬শ | 
* আল-খতিব আশ-শিরবিনি
* আল-শারানি
* ইবন হাজার আল-হায়তামি

 |
| ১১শ/১৭শ | 
* আব্দুল্লাহ ইবন আলাউয়ি আল-হাদ্দাদ

 |
| ১২শ/১৮শ | 
* মুহাম্মদ হায়াত ইবন ইব্রাহীম আল-সিন্দি

 |
| ১৩শ/১৯শ | 
* আহমাদ জায়নি দাহলান
* আব্দুল রহমান বিন আহমদ আল-জায়লাঈ
* ইব্রাহিম আল-বাজুরি
* শেখ সুফি
* উয়াইস আল-বারাউই
* ইউসুফ আল-নাভানি

 |
| ১৪শ/২০শ | 
* আব্দুল আজিজ মাদানি
* আব্দুল্লাহ আল-কুতবি
* আব্দুল্লাহ আল-হারারি
* আফিফি আল-আকিতি
* আহমদ শাফেয়ী মারিফ
* আহমেদ কুফতারো
* আলি আল-জিফরি
* আলি গোমা
* আউন আল-কাদ্দুমি
* চেরুস্সেরি জাইনুদ্দীন মুসলিয়ার
* জিবরিল হাদ্দাদ
* হামকা
* হাশিম মুজাদ্দি
* কে. আলী কুট্টি মুসলিয়ার
* মাইমুন জুবায়ের
* মুহাম্মদ সালিম আল-আওয়া
* মুহাম্মদ বিন ইয়াহিয়া আল-নিনোয়ি
* নুহ হা মিম কেলার
* সাইদ নুর্সি
* সাইয়্যেদ ইব্রাহীম খালিল আল বুখারি
* সাইয়্যেদ মুহাম্মদ জিফরি মুথুক্কয়া তাঙ্গাল
* শেখ আবুবকর আহমদ
* সাইয়্যেদ মুহাম্মদ নাকীব আল-আত্তাস
* তাহা জাবীর আলালওয়ানি
* উমর বিন হাফিজ
* ওয়াহবা আল-জুহায়লি
* জায়িদ শাকির

 |
| অন্যান্য সুন্নি ইসলামী আইনশাস্ত্রের আলেমগণ
* হানাফি
* হাম্বলি
* মালিকি
* জাহিরি
 |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* স্পেন
* ফ্রান্স (উপাত্ত)
* জার্মানি
* ইতালি
* ইসরায়েল
* মার্কিন যুক্তরাষ্ট্র
* অস্ট্রেলিয়া
* নেদারল্যান্ডস
* পোল্যান্ড
* সুইডেন

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* রেরো (সুইজারল্যান্ড)
	+ ১
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১
* ইসলাম আনসিক্লোপেডিসি

 |